เมื่อกองทุน ARK กำลังร้องอ๊าก
ARK Invest ของคุณ Cathie Wood ถือเป็นบริษัทหลักทรัพย์จัดการกองทุน ETF ที่โฟกัสการลงทุนในบริษัทเจ้าของนวัตกรรม และเทคโนโลยีที่เชื่อว่าจะกลายเป็นผู้นำในอนาคต ที่แม้จะสร้างผลตอบแทนถล่มทลายปีที่แล้ว
4 มี.ค. 2564

เมื่อกองทุน ARK กำลังร้องอ๊าก /โดย ลงทุนแมน
ARK Invest ของคุณ Cathie Wood ถือเป็นบริษัทหลักทรัพย์จัดการกองทุน ETF
ที่โฟกัสการลงทุนในบริษัทเจ้าของนวัตกรรม และเทคโนโลยีที่เชื่อว่าจะกลายเป็นผู้นำในอนาคต
ที่แม้จะสร้างผลตอบแทนถล่มทลายปีที่แล้ว
แต่ตอนนี้ดูเหมือนว่าธุรกิจที่ ARK เข้าไปลงทุนเริ่มเผชิญกับแรงเทขายอย่างหนัก
จากความกังวลในเรื่องราคาที่พุ่งสูงเกินไปของหุ้นแต่ละบริษัทที่กองทุนถือครองอยู่ และเรื่องอัตราดอกเบี้ยพันธบัตรรัฐบาลที่เพิ่มสูงขึ้น
เราลองมาดูกันว่า ARK ลงทุนในอะไรบ้าง
แล้วจากมูลค่าสูงที่สุดเมื่อเดือนที่แล้ว
บริษัทเหล่านั้นมีมูลค่าลดลงมามากขนาดไหนในเวลาไม่ถึงเดือน ?
Genomic Revolution ETF หรือ ARKG -24%
ตัวอย่างบริษัทที่เข้าไปลงทุน
Teladoc Health -36%
Regeneron Pharmaceuticals -32%
Twist Bioscience -41%
Next Generation Internet ETF หรือ ARKW -20%
ตัวอย่างบริษัทที่เข้าไปลงทุน
Tesla -28%
Square -20%
Roku -25%
ARK Innovation ETF หรือ ARKK -24%
ตัวอย่างบริษัทที่เข้าไปลงทุน
Tesla -28%
Teladoc Health -36%
Zillow Group -32%
จากเรื่องทั้งหมดนี้ เราจะเห็นได้ว่า ไม่ว่ากองทุนที่มีประวัติผลการดำเนินงานที่เลิศหรูเพียงใด ก็มีโอกาสที่จะเจอความผันผวนระหว่างทางได้
โดยเฉพาะในช่วงเวลาที่มีแต่ทุกคนพูดถึงแต่กองทุนนั้นว่ามีผลงานดีเยี่ยมเพียงใด นั่นอาจหมายความว่าเป็นสัญญาณที่บอกว่า มันไม่ใช่เวลาที่เหมาะนักที่จะไปลงทุนในกองทุนที่แสดงผลงานได้ดีเยี่ยมแบบสุดๆ เพราะมันอาจจะขึ้นมามากแล้ว
พอถึงตรงนี้หลายคนที่ลงในกองทุนนี้อยู่ก็คงบอกว่า พวกเขาลงทุนในระยะยาว ไม่ได้สนใจความผันผวนระยะสั้น
ถ้าจะให้พูดถึง ความผันผวนว่ากองทุนนี้มีมากขนาดไหน
โดยปกติแล้ว กองทุน จะมีตัวชี้วัดความผันผวน คือ ค่าเบี่ยงเบนมาตรฐาน (Standard Deviation) และ ความลึกจากจุดสูงสุดที่ลงมาได้ (Drawdown)
ก็ต้องบอกว่ากองทุนนี้มีทั้ง Standard Deviation และ Drawdown ที่อยู่ในระดับสูงมาก เมื่อเทียบกับกองทุนอื่น
หรือพูดภาษาชาวบ้านว่า ถ้าจะถือกองทุนนี้ ก็ต้องรับให้ได้ว่าระหว่างทาง เงินจะหายไปได้ในระดับที่เราตกใจได้มากเมื่อเทียบกับกองทุนโดยทั่วไป เช่น เรื่องที่เกิดขึ้นจริงในตอนนี้คือ -24% จากกลางเดือนที่แล้ว หรือ จากเงิน 100,000 บาท เหลือ 76,000 บาท ภายในเวลาไม่ถึงเดือน
คำถามที่สำคัญ สำหรับพวกเราก็คือ
เรารู้หรือยัง ว่ามันมีความเสี่ยงแบบนี้ที่จะเกิดขึ้นได้ ก่อนที่จะลงทุน?
ถ้ายังไม่รู้ เราก็อาจจะต้องร้องอ๊ากเหมือนชื่อกองทุน..
หมายเหตุ: บทความนี้ไม่ได้ชี้นำให้ซื้อหรือขายกองทุนดังกล่าว การลงทุนมีความเสี่ยง โปรดศึกษาข้อมูลให้ครบถ้วนก่อนตัดสินใจลงทุนทุกครั้ง
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 1 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - ลงทุนแมน
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -